…………… napirendi pont

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**

# a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló

# 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján

# 2020. december

**Tárgy:** Javaslat a Budapest Főváros II. Kerületi Önkormányzat 2020. évi költségvetéséről szóló 3/2020. (II.28) rendelet 16. sz. tábla II/b/16. sor *„Zárolt Fejlesztési Tartalék”* jogcím terhére előirányzat átcsoportosítására

**Készítette: ……………………**

Pecséri Rita

építészeti osztályvezető

**Egyeztetve: …………………………..**

dr.Varga Előd Bendegúz

alpolgármester

**Látta**: …………………………….

dr. Szalai Tibor

jegyző

…………………………….

dr. Silye Tamás

jegyzői igazgató

***Nyílt anyag!***

**Tisztelt Képviselő-testület!**

A Beruházási Igazgatóság Építészeti Osztálya szervezeti egységkódja 10122, forrás átcsoportosítást szeretne kérni előre nem tervezett feladatok ellátására a zárolt fejlesztési tartalékból az alábbiak szerint:

1. egészségügyi létesítmények fejlesztésének előkészítéséhez (Integrált járó beteg ellátás megvalósítása az Egészséges Budapest Program keretében - Frankel Leó út 80-82. – Kapás utca 20-22., valamint az Egészségügyi alapellátás és járóbeteg-szakellátás fejlesztése program keretében megvalósuló beruházások)
2. magasépítési fejlesztésekkel kapcsolatos szakértői tevékenységhez (Integrált járó beteg ellátás megvalósítása az Egészséges Budapest Program keretében - Frankel Leó út 80-82. – Kapás utca 20-22., Csík Ferenc általános iskola homlokzat felújítás,)
3. illetve közbeszerzési eljárások finanszírozására,

összesen nettó: 23.145.000.- forint + ÁFA, azaz bruttó: 29.737.050.- forint összegben a számlázott szellemi tevékenység kiadásai sorra. Szakfeladat kódja: 0660201O.

A veszélyhelyzet kihirdetéséről szóló 478/2020. (XI.3.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. november 13. napján hatályba lépett Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 3/2020. (XI. 13.) normatív utasítása, amely a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

**H A T Á R O Z A T I J A V A S L A T**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testület feladat- és hatáskörében eljárva a véleményén alapul az alábbiak szerint:

A Polgármester úgy dönt, hogy az egészségügyi létesítmények fejlesztésének előkészítéséhez szükséges bruttó 30 000 eFt fedezetét a Budapest Főváros II. Kerületi Önkormányzat 2020. évi költségvetéséről szóló 3/2020.(II.28) önkormányzati rendelet 16. sz. tábla II/b/16. sor *„Zárolt Fejlesztési tartalék”* jogcím előirányzat terhére átcsoportosítással biztosítja a rendelet 4. sz. tábla B/12. sor Járóbeteg ellátás fejlesztése feladat 6. sz. oszlop dologi kiadások jogcím 26 000 eFt-tal történő egyidejű megemelésével és a 4. sz. tábla B/14. sor Saját tulajdonú iskola ingatlanok fejlesztése sor feladat 4 000 eFt-tal történő egyidejű megemelésével.

**Felelős:** Polgármester

**Határidő:** előirányzat módosításra 5 nap

rendelet módosításra 2020. december 31-ig

Budapest, 2020. december 14.

**Őrsi Gergely**

**Polgármester**